চুক্তি অনুযায়ী দুই বছরের মধ্যে রোহিঙ্গা প্রত্যাবাসন শেষ করার লক্ষ্যমাত্রা নির্ধারন করা হয়েছিল। কিন্তু বাস্তবে প্রত্যাবাসন শেষ হওয়াতো দূরের কথা, মিয়ানমারের সাথে দফায় দফায় বৈঠক করে শুরুর সময়সীমাও নির্ধারন করতে পারছে না বাংলাদেশ। অন্যদিকে প্রত্যাবাসন শুরু না হওয়ার দায় বাংলাদেশের ওপর চাপিয়ে আসছে মিয়ানমার। প্রতিবেশী দেশটি এমন কথাও বলছে, আন্তর্জাতিক সহায়তা পাওয়ার জন্যই রোহিঙ্গাদের আশ্রয় দিয়েছে বাংলাদেশ।